Document ID: 32004R2138

KOMISIJAS REGULA (EK) Nr. 2138/2004
(2004. gada 15. decembris),
ar kuru groza Regulu (EK) Nr. 14/2004, ar ko nosaka piena un krējuma piegādes bilances Kanāriju salām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1454/2001 (1), ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem un atceļ Regulu (EEK) Nr. 1601/92 (Poseican), un jo īpaši tās 3. panta 6. punktu,
tā kā:
(1)
Komisijas 2003. gada 30. decembra Regula (EK) Nr. 14/2004 (2), ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001, nosaka prognozējamo piegāžu bilanci un Kopienas atbalstu par produktiem, uz kuriem attiecas īpašs piegādes režīms uz Azoru salām, Madeiru un Kanāriju salām.
(2)
Ar KN kodiem 0402 91 un 0402 99 klasificētā piena un krējuma pašreizējā gada piegādes bilance Kanāriju salām parāda, ka daudzumi, kas noteikti šo produktu piegādei, ir nepietiekami, jo pieprasījums ir lielāks, nekā prognozēts.
(3)
Tāpēc iepriekšminētā produkta daudzums ir jākoriģē, ņemot vērā faktiskās attiecīgā reģiona vajadzības.
(4)
Regula (EK) Nr. 14/2004 ir attiecīgi jāgroza.
(5)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 14/2004 V pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 15. decembrī

Labels: 3
18
17
5